জিয়াউলের মতোই করুণ অবস্থা ভ্যানচালক বরুণ ঘোষের৷ মঙ্গলবার সকাল থেকে তিনি একেবারে ঘরে বসা৷ সোমবারই প্রথম ভ্যান বার করেছেন৷ তবে এ দিনও বরুণ তেমন সওয়ারি পাননি৷ বরুণ বলেন , &lsquo;আজ খুব ভালো লাগছে রাস্তায় লোক জন দেখে৷ এই ক&rsquo;দিন তো রীতিমতো ভূতুড়ে চেহারা ছিল শহরটার৷ &rsquo; সোমবার বসিরহাট বাজারে মাছ নিয়ে বসেছিলেন কেশব হাতি৷ তিনি বলেন , &lsquo;প্রায় সাত দিন পর আজ মাছ নিয়ে বসলাম৷ তবে বাজারে সেই পরিচিত ভিড় কোথায় ? হয়ত সব মাছ বিক্রি হবে না৷ বাড়িতে ফিরিয়ে নিয়ে যেতে হবে৷ এরই মধ্যে বসিরহাটের বিভিন্ন প্রান্তে এ দিনও আধা সামরিক বাহিনীর জওয়ানরা এবং পুলিশ কর্মীরা রুট মার্চ করেছেন৷ রবিবার বেশি রাতে বসিরহাটের শশীনার গোফনায় ব্যাপক বোমাবাজি চলে৷ স্থানীয় যুবকরা রাত পাহারায় ছিলেন৷ বোমার শব্দ শুনে তাঁরা ছুটে যান৷ কিন্ত্ত কাউকে দেখতে পারেননি তাঁরা৷ তড়িঘড়ি ঘটনাস্থলে পৌঁছে যায় আধা সামরিক বাহিনীও৷ প্রায় আট গাড়ি বোঝাই জওয়ান দেখে বাসিন্দারা ভরসা পান৷ তবে ওই বোমাবাজিতে কেউ জখম হননি৷